Minister skal forholde sig til nedprioritering af Nordjylland

- Det er en fejl, at Infrastrukturkommissionens rapport ikke giver plads til investeringer i Nordjylland. Det mener det nordjyske, socialdemokratiske folketingsmedlem Rasmus Prehn, der nu vil have transportministeren til at forholde sig til sagen. - Det er ikke rimeligt endnu en gang at nedprioritere Nordjylland, derfor må ministeren nu svare på om hun agter at følge infrastrukturkommissionens anbefalinger, siger Rasmus Prehn. Rasmus Prehn peger limfjordskrydsningen og de gamle jernbaneskinner mellem Aalborg og Frederikshavn som eksempler på nordjyske infrastrukturproblemer og ser også en udvidelse af nærbanen omkring Aalborg som en oplagt investeringsmulighed.